b'\n_START_ARTICLE_\n\xc2\xabLe Griffon\xc2\xbb\n_START_PARAGRAPH_\n\xc2\xabLe Griffon\xc2\xbb, (bygget av Ren\xc3\xa9-Robert Cavelier, Sieur de La Salle), er regnet som den f\xc3\xb8rste store seilskuten p\xc3\xa5 den \xc3\xb8vre delen av De store sj\xc3\xb8er i Nord-Amerika. Skipet ble sj\xc3\xb8satt i Cayuga Creek som en f\xc3\xb8rtifem tonns bark med fem til sju kanoner. Den var 60 fot lang. Med La Salle p\xc3\xa5 turen var fader Louis Hennepin. P\xc3\xa5 sin jomfruseilas som startet 7. august 1679, seilte den over Eriesj\xc3\xb8en, Huronsj\xc3\xb8en og Michigansj\xc3\xb8en med et mannskap p\xc3\xa5 34. La Salle gikk p\xc3\xa5 land 18. september 1679, og sendte skipet tilbake mot Niagara. P\xc3\xa5 ferden tilbake fra Green Bay, Wisconsin forliste skipet med mannskapet p\xc3\xa5 6, og en last med pels._NEWLINE_Flere skipsvrak av gamle seilskuter har blitt antatt \xc3\xa5 v\xc3\xa6re \xc2\xabLe Griffon\xc2\xbb, men bortsett fra de som viste seg \xc3\xa5 v\xc3\xa6re andre skip, har det ikke v\xc3\xa6rt mulig \xc3\xa5 identifisere skipet. Et mulig vrak ligger ved den vestre delen av Manitoulin\xc3\xb8ya i Huronsj\xc3\xb8en, et annet ligger ved Escanaba, Michigan. \xc2\xabLe Griffon\xc2\xbb var det andre av en serie av tusenvis av skip som har forlist p\xc3\xa5 De store sj\xc3\xb8er (det f\xc3\xb8rste var en annen skute bygd av La Salle kalt \xc2\xabFrontenac\xc2\xbb, en 10 tonns bark eller brigantin som forliste i Ontariosj\xc3\xb8en 8. januar 1679.)_NEWLINE_Le Griffon kan ha blitt funnet i senere tid av Great Lakes Exploration Group.'